als_Latn dik_Latn sag_Latn
Kushtet e Përgjithshme
Përdorimi dhe navigimi në portalin web të aksesueshëm në URL-në www.plus.al (që prej këtej "Portali") nevojit që këto Kushte të Përgjithshme të përdorimit si dhe të gjitha Kushtet e Veçanta të përdorimit për çdo shërbim ligjor apo çdo shërbim tjetër (që prej këtej "Shërbimet") të disponueshëm dhe të botuar në faqet e përshtatshme dhe seksionet e Portalit (që prej këtej "Kushtet e Veçanta"), të pranohen plotësisht. Përdoruesit bien dakord se kanë lexuar dhe pranuar të gjitha këto Kushte të Përgjithshme dhe Kushte të Veçanta të përdorimit dhe/apo çdo shënim tjetër, komunikim ligjor, informim apo mospranim të botuar në cilëndo pjesë të Portalit.
Përdoruesit angazhohen, duke e përjashtuar PLUS prej çdo përgjegjësie, të përdorin Portalin si dhe çdo shërbim tjetër, të dhëna apo informacion, etj., që janë të disponueshme në Portal, vetëm për qëllime legjitime dhe në përputhje me të gjitha kushtet dhe termat e përdorimit kudo ku specifikohet në Portal. Përdoruesit mbajnë vetë përgjegjësi të plotë për çdo përdorim të kundërligjshëm dhe/apo shkelje të ligjeve në fuqi.
INFORMACION I PERGJITHSHEM
Portali i aksesueshëm në URL-në www.plus.al publikohet prej Plus Communication Sh.a., e cila ndodhet në Tiranë (Shqipëri), Rruga Ibrahim Rugova, Përballë Gardës së Republikës, kati II, Tiranë, Tel: +355 (0)44501 500, Fax: +355 (0)44501 538 , e-mail: infoklienti@plus.al, NUIS K91811014B.
Përdorimi i shërbimeve dhe informacionit
Informacioni i disponueshëm në Portal është pa pagesë dhe është veçse informativ dhe, përveçse kur specifikohet ndryshe, nuk mund të konsiderohet si një propozim kontraktual e as si një ofertë për publikun, gjithashtu nuk mund të konsiderohet si një premtim angazhues i cili kërkon të hyjë në negocime apo marrëdhënie tregtare.
Çdo shfrytëzim i Portalit dhe/apo Shërbimeve (përfshirë çdo formë riprodhimi, editimi, duplikimi, kopjimi, shpërndarje apo shitje për këtë qëllim) është e ndaluar në mënyrë strikte, përveçse kur specifikohet ndryshe dhe /apo autorizohet me shkrim nga Plus.
Garancitë dhe Përgjegjësitë
Brenda limiteve të përcaktuara nga ligji i zbatueshëm, dhe kur nuk është përcaktuar ndryshe, Përdoruesit pranojnë se për sa i përket përdorimit të Portalit, risku është vetëm në ngarkim të tyre. Portali jepet "ashtu siç është“ dhe "sikurse i disponueshëm ". Plus nuk jep asnjë garanci në lidhje me rezultatet e pritura, të dëshiruara apo të përftuara nga Portali.
Brenda kufizimeve të përcaktuara prej ligjit në fuqi, Përdoruesit marrin përsipër dhe garantojnë se do ta lehtësojnë Plus-in, përfaqësuesit e tij, punëmarrësit, bashkëpunëtorët, të asociuarit dhe partnerët, prej çdo lloj kompensimi që mund të lindë në lidhje me përdorimin e Portalit.
Plus përjashton çdo përgjegjësi në lidhje me pretendimet e mundshme të Përdoruesit në rast pamundësie për të përdorur Portalin dhe/apo Shërbimet, për cilëndo arsye. Plus nuk mund të konsiderohet në shkelje dhe heq dorë nga të gjitha përgjegjësitë – direkte apo indirekte – për të gjitha dëmet, pretendimet apo humbjet që mund t’u rezultojnë Përdoruesve si pasojë e një avarie dhe/apo funksionimi defektoz të aparateve elektronike të vetë përdoruesve apo të palëve të treta, përfshirë këtu Furnizuesit e Shërbimeve Internet, lidhjet telefonike dhe kompjuterike të cilat nuk operohen drejtpërsëdrejti nga Plus apo nga persona nën supervizimin e Plus, apo si pasojë e veprimeve të përdoruesve të tjerë apo të personave që aksedojnë në rrjet.
Plus ka të drejtë që në çdo kohë, në mënyrë të përkohshme apo të përhershme, të ndërpresë Shërbimet e veta (apo pjesë të tyre). Përdoruesi bie dakord se Plus nuk mund të konsiderohet si përgjegjës në cilëndo mënyrë kundrejt Përdoruesve apo palëve të treta për ndërprerjen apo pezullimin e Shërbimeve të veta.
Informacioni (tekstual apo grafik) lidhur me të mira dhe/apo shërbime të cilat eventualisht ofrohen në Portal, por që vijnë drejtpërdrejtë prej furnizuesve të Plus, nuk do ketë si pasojë krijimin e asnjë përgjegjësie për Plus, duke qenë se çdo furnizues do të marrë vetë përsipër çdo përgjegjësi në lidhje me instruksionet, detajimet dhe përshkrimet e dhëna në Portal. Si pasojë, Plus përjashton çdo përgjegjësi në lidhje me pasaktësitë, gabimet grafike, ose me garanci të sakta ose të nënkuptuara mbi informacionet, përmbajtjet dhe programet soft, me përshtatshmërinë dhe tregtimin e të dhënave për qëllime specifike, të mira apo shërbime të shpallura apo të ofruara prej furnizuesve në Portal; gjithsesi, me kërkesë dhe brenda kufizimeve të përcaktuara nga ligji, Plus do të japë emrin, adresën dhe çdo të dhënë tjetër të nevojshme për të identifikuar furnizuesit dhe/apo procedurat e të mirave dhe shërbimeve që eventualisht mund të ofrohen.
Përdorimi i shërbimeve të editorialit, promocionit dhe kontaktit (përvec atyre ligjore)
Plus përjashton çdo përgjegjësi për informacionin (tekstual apo grafik), dokumente apo materiale të vendosura nga palë të treta kur këto janë në dobi të shërbimeve të veçanta (p.sh. Çiftimi i klientëve dhe Shoqërisë, Karriera etj.), të shërbimeve të përgjithshme (prej këtej “Shërbimet e Përgjithshme"), edhe nëse këto përmbajtje janë të disponueshme për përdoruesit në shërbimet editoriale të ofruara prej Plus.
Përdoruesit bien dakord se të gjitha informacionet, të dhënat, programet soft, muzika, tingujt, fotografitë, imazhet, videot, mesazhet apo çdo material tjetër ("Përmbajtja"), si kur janë të aksedueshme nga të gjithë ashtu edhe kur transferohen në mënyrë private, bien në përgjegjësinë e vetme të personave që japin këtë Përmbajtje. Si pasojë, Përdoruesit, dhe jo Plus, mbajnë vetë përgjegjësi të plotë për çdo Përmbajtje të ngarkuar në Portal (uploaded), të publikuar, të dërguar me e-mail, apo të transmetuar apo shpërndarë në Portal në çdo mënyrë tjetër.
Përdoruesit bien dakord të shmangin përdorimin e Shërbimeve apo Kushteve të Përgjithshme apo çdo shërbim apo funksion tjetër të Portalit për: (a) të ngarkuar (upload), publikuar, dërguar privatisht apo shpërndarë apo transmetuar në çdo mënyrë tjetër, Përmbajtje të cilat mund të jenë të jashtëligjshme, të dëmshme, kërcënuese, abusive, sulmuese, shpifëse dhe/ose përgojuese, vulgare, të turpshme, që shkelin privatësinë e njerëzve të tjerë, raciste, të lidhura me një klasë, apo të dënueshme të çdo forme tjetër; (b) apo që janë të dëmshme, në çdo mënyrë, për të miturit; (c) të ndryshuar identitet, për shembull duke u shtirur si përfaqësues të Plus, apo duke gënjyer në lidhje me subjekte të tjerë; (d) të krijojë letër me kokë apo në mënyra të tjera të manipulojë shenja dalluese apo instruksione në mënyrë që të falsifikojë origjinën e Përmbajtjes së transmetuar apo të shpërndarë përmes Shërbimeve, Shërbimeve të Përgjithshme apo çdo lloji tjetër funksionaliteti të disponueshëm në Portal; (e) të ngarkojë (upload), publikojë, të dërgojë privatisht apo të transmetojë apo shpërndajë në çdo mënyrë tjetër Përmbajtje pa patur të drejta mbi to në bazë të parashikimeve ligjore, marrëdhënieve kontraktore apo të dorëzanisë (p.sh. informacione private, informacione konfidenciale në lidhje me një detyrë pune apo të mbrojtur prej një marrëveshje konfidencialiteti); (f) ngarkojë (upload), publikojë, privatisht ose të transmetojë apo shpërndajë në çdo mënyrë tjetër një Përmbajtje e cila përfshin shkelje të patentave, markave tregtare, sekreteve, të drejtave të riprodhimit, apo të drejtave të tjera të autorit dhe/apo industriale të palëve të treta ("të Drejtat"); (g) të ngarkojë (upload), publikojë, privatisht apo të transmetojë a shpërndajë në çdo mënyrë tjetër materiale reklamuese, materiale promocionale, "junk mail", "spam", letra zinxhir, skema piramidale, apo çdo formë tjetër komunikimi të padëshiruar apo të paautorizuar; (h) të ngarkojë (upload), postojë, të dërgojë privatisht apo të transmetojë në çdo mënyrë tjetër çdo lloj informacioni i cili përmban viruse apo skripte, file apo programe të krijuara për të ndaluar, shkatërruar apo kufizuar programet soft të palëve të treta apo të sistemeve të telekomunikacionit; (i) të ndërpresë zhvillimin normal të dialogëve, të shtyjë përhapjen e një videoje me përmbajtje të madhe e cila nuk u lejon Përdoruesve të shtypin apo, gjithsesi, të veprojë në një mënyrë të atillë që të kufizojë kapacitetin e përdoruesve të tjerë për të ndërvepruar në kohë reale; (j) të ndërhyjë apo të ndërpresë Shërbimet dhe/ose serverët e lidhur me Shërbimet; (k) të shkelë, me qëllim ose si pasojë, një ligj apo normë ligjore; (l) të ndjekë apo sulmojë ndo mënyrë tjetër palë të treta, të mbledhë apo ruajë të dhëna personale të përdoruesve të tjerë.
Lidhjet me apo nga resurse të tjera të Internetit
Portali mund të vendosë lidhje (links) (që prej këtej "lidhje") në faqe apo resurse të tjera Interneti. Përdoruesit kuptojnë dhe pranojnë se Plus nuk mund të konsiderohet përgjegjës për funksionimin korrekt të këtyre faqeve apo resurseve të jashtme.
Cilido qoftë lloji i lidhjes në Portal, ai nuk mund të vendoset pa autorizimin përkatës dhe të shkruar të Plus. Sidoqoftë, vendosja e këtyre lidhjeve, edhe kur është dhënë autorizimi, nuk nënkupton dhe nuk krijon asnjë përgjegjësi për Plus, dhe nënkuptohet qartë se Plus ka të drejtë të kërkojë heqjen e tyre në çdo kohë.
Plus nuk ka asnjë detyrim të kontrollojë - dhe efektivisht nuk kryen asnjë kontroll - përmbajtjen e këtyre faqeve Interneti dhe përjashtohet nga të gjitha përgjegjësitë për përmbajtjen dhe/apo materialet, edhe për materialet reklamuese, të shpërndara në këto faqe Interneti apo resurse të jashtme apo për produkte apo shërbime të disponueshme në rrjet. Këto produkte apo shërbime nuk mund të konsiderohen në asnjë mënyrë të sponsorizuara, të aprovuara, apo të mbështetura nga Plus; dhe Përdoruesit mbajnë atëherë të vetëm përgjegjësinë e plotë për përdorimin dhe blerjen e produkteve dhe shërbimeve të sipërpërmendur.
E Drejta e Autorit dhe Pronësia Industriale
Kushtet dhe termat e përdorimit në lidhje me çështje në përputhshmëri me mbrojtjen e të Drejtës së Autorit dhe Pronësisë Industriale janë specifikuar në dokumentin “Përjashtimi i Plus nga Përgjegjësia mbi të Drejtat e Autorit” (Plus Disclaimer Copyright) që Përdoruesit pranojnë se kanë lexuar dhe pranuar.
Mbrojtja e të Dhënave Personale në faqen e Internetit
Plus deklaron se trajtimi i të dhënave personale të Përdoruesve të mbledhura në lidhje me, duke naviguar dhe/apo duke përdorur Shërbimet, Shërbimet e Përgjithshme apo çdo funksion tjetër të Portalit, do të kryhen në përputhje të plotë me kufizimet dhe detyrimet e parashikuar nga ligji në fuqi.
Modifikimet, ligji i zbatueshëm dhe juridiksioni
Plus ka në çdo kohë të drejtë të modifikojë Portalin dhe të ndryshojë këto Kushte të Përgjithshme dhe Kushte të Veçanta. Përdoruesit do t’i referohen gjithmonë versionit të përditësuar të Kushteve të Përgjithshme dhe Kushteve të Veçanta, sikurse të publikuara në momentin e konsultimit.
Kushtet e Përgjithshme dhe Kushtet e Veçanta të përdorimit dhe marrëdhëniet mes Përdoruesve të Portalit dhe Plus-it rregullohen nga ligji shqiptar dhe juridiksioni shqiptar. Çdo konflikt që mund të lindë mes Përdoruesve dhe Plus-it në lidhje me përdorimin e Portalit dhe/apo Shërbimeve dhe/apo Shërbimeve të Përgjithshme do t’i nënshtrohet juridiksionit shqiptar dhe do të jetë në kompetencën ekskluzive territoriale të Gjykatës së Rrethit Tiranë.
Nëse dispozitat e Kushteve të Përgjithshme dhe/ose Kushteve të Veçanta do të konsiderohen të pavlefshme ose të pazbatueshme, sidoqoftë ato dispozita do të interpretohen nën dritën e qëllimeve të përbashkëta të Përdoruesve dhe Plus-it, në përputhje me pjesën tjetër të dispozitave të Kushteve të Përgjithshme dhe Kushteve të Veçanta.
Mos-zbatimi eventual nga Plus i të drejtave dhe dispozitave të parashikuara në Kushtet e Përgjithshme dhe/ose Kushtet e Veçanta, në asnjë rast nuk do të përbëjë heqje dorë prej tyre, përveçse kur Plus ka mbajtur një qëndrim me shkrim shprehimisht.
Të ndryshme
Plus mirëpret komente dhe sugjerime nga Përdoruesit mbi Portalin dhe/ose Shërbimet. Përdoruesit mund të kontaktojnë me webmaster-in e Portalit në adresën: info@plus.al apo t’i shkruajnë Plus-it në adresën e saj. Çdo sugjerim apo informacion i mbledhur nga Plus në këtë formë, do të trajtohet si informacion jo-konfidencial dhe mund të përdoret pa kufizime. Përdoruesit do të konsiderohen përgjegjës nëse informacioni që i kanë dhënë Plus-it shkel të drejta të palëve të treta.
© PLUS 2010 All rights reserved
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn